polyglot-tagger/wikipedia-language-snippets-filtered huggingface dataset:
ఉత్తర ప్రదేశ్ రాష్ట్రం లోని జిల్లాలలో షాజహాన్‌పూర్ జిల్లా ఒకటి. షాజహాన్‌పూర్ పట్టణం జిల్లాకు కేంద్రంగా ఉంది. షాజహాన్‌పూర్ జిల్లా రోహిల్‌ఖండ్ డివిజన్‌లో భాగం. 1813లో బ్రిటిష్ ప్రభుత్వం, బరేలీ జిల్లా నుండి కొంత భూభాగం వేరుచేసి ఈ జిల్లాను ఏర్పరచింది. జిల్లాలో పొవయాన్, తీహార్, జలాలబాద్, సాదర్.
జిల్లాలో ప్రధానంగా రామగంగ, గర్రాహ్, గోమతి నదులు ప్రవహిస్తున్నాయి.జిల్లాలో అదనంగా కథన, ఝుక్మా, మెంసీ నదులు ప్రవహించి గోమతి నదిలో సంగమిస్తున్నాయి. కన్నౌట్, సుకేత, కాళి నదులు గర్రాహ్ నదిలో సంగమిస్తున్నాయి. జిల్లాలో ప్రధానంగా గోధుమలు, పప్పుధాన్యాలు, సజ్జలు, ఉర్లగడ్డలు పండించబడుతున్నాయి.
జిల్లాలో ఆర్మీకంటోన్మెంటు, డిఫెంస్ ఫోర్స్ కొరకు పెద్ద క్లోతింగ్ ఫ్యాక్టరీ ఉంది. షాజహాన్ పూర్ క్లబ్బుకు జిల్లాలో ప్రాముఖ్యత ఉంది. ఈ క్లబ్ సభ్యత్వం ఒకప్పుడు అంతస్తు చిహ్నంగా ఉండేది.
జిల్లాకేంద్రం షాజహాన్ పూర్ ఇప్పటికీ షాజహాన్ పూర్ షహ్ర్ అని పిలువబడుతుంది. ఇది ప్రత్యేక ముంసిపాలిటీగా ఉంది.
ప్రముఖ కన్నడ చలనచిత్ర దర్శకుడు పుట్టణ్ణ కనగాళ్ తన నాగరహావు చిత్రానికి ప్రతినాయకుని పాత్రకు సరైన నూతననటుని కోసం వెదుకుతూ అంబరీష్‌ను ఎంపిక చేశాడు. ఆవిధంగా ఇతడు 1972 తొలిసారిగా సినిమాలలో అడుగుపెట్టాడు. ఇదే నాగరహావు చిత్రం ద్వారా విష్ణువర్ధన్‌ కథానాయకునిగా పరిచయమయ్యాడు. అప్పటి నుండి అంబరీష్ అనేక కన్నడ, తమిళ, మలయాళ, తెలుగు, హిందీ చిత్రాలలో నటించాడు. ఇతడు అత్యధిక సినిమాలలో నటించి రాజ్‌కుమార్ , విష్ణువర్ధన్‌ ల రికార్డును బద్దలు చేశాడు. ఇతనికి ఆంధ్రప్రదేశ్ ప్రభుత్వం ఎన్.టి.ఆర్. పురస్కారం, ఫిల్మ్‌ఫేర్ ఉత్తమ నటుడు పురస్కారం, ఫిల్మ్‌ఫేర్ జీవిత సాఫల్య పురస్కారం, కర్ణాటక ప్రభుత్వం నుండి విష్ణువర్ధన్ పురస్కారం మొదలైన పురస్కారాలు లభించాయి. ఇతని భార్య సుమలత, కుమారుడు అభిషేక్ గౌడ కూడా సినిమా నటులే.
ఇతడు 1994లో భారత జాతీయ కాంగ్రెస్లో చేరాడు. 1996 సాధారణ ఎన్నికలలో కాంగ్రెస్ పార్టీ టికెట్ ఆశించి టికెట్ దక్కనందువల్ల పార్టీకి రాజీనామా చేశాడు. తరువాత ఇతడు జనతాదళ్లో చేరి 1998లో మాండ్య శాసనసభ నియోజకవర్గం నుండి పోటీచేసి గెలిచాడు. ఇతడు తిరిగి కాంగ్రెస్‌లో చేరి మాండ్య పార్లమెంటరీ నియోజకవర్గం నుండి రెండు పర్యాయాలు పార్లమెంటు సభ్యుడిగా ఎన్నికైనాడు. ఇతడు 14వ లోక్‌సభలో సమాచార ప్రసార శాఖ మంత్రి గా పనిచేశాడు. అయితే కావేరీ ట్రిబ్యూనల్‌ కేటాయింపులకు నిరసనగా రాజీనామా చేశాడు. 2009లో జరిగిన సాధారణ ఎన్నికలలో ఓడిపోయాడు.
అంబరీష్ 1952, మే 29న మైసూర్ స్టేట్ , మండ్య జిల్లా, దొడ్డరాశినకెరే గ్రామంలో హుచ్చెగౌడ, పద్మమ్మ దంపతుల ఏడుగురు సంతానంలో ఆరవవాడిగా జన్మించాడు. ఇతని అసలు పేరు అమర్‌నాథ్. ఇతని ప్రాథమిక విద్యాభ్యాసం మండ్య పట్టణంలో జరిగింది. తరువాత మైసూరులో ఉన్నత విద్య అభ్యసించాడు.
అంబరీష్ ఒక కన్నడ సినిమా నటుడు, రాజకీయనాయకుడు. అప్పటి మైసూరు రాష్ట్రంలో మండ్య జిల్లాలో జన్మించిన ఈయన మైసూరులో ఉన్నత విద్యాభ్యాసం చేశాడు. సినిమాల్లో మొదటగా ప్రతినాయక పాత్రలు పోషించి తర్వాత కథానాయకుడిగా మారి సుమారు 200కి పైగా సినిమాల్లో నటించాడు.
ఇతను ప్రముఖ తెలుగు నటి సుమలతను వివాహం చేసుకున్నాడు. వీరికి ఒక కుమారుడు అభిషేక్. ఇతను సినీ నటుడు. కన్నడ రెబెల్ స్టార్ గా పిలవబడే ఈయన్ను అభిమానులు ఆయన్ను ముద్దుగా అంబి అని కూడా పిలుచుకుంటారు.
ఈ దిగువ పట్టికలో అంబరీష్‌ నటించిన చలన చిత్రాల వివరాలు ఇవ్వబడినవి,ఇతను కన్నడ భాషాచిత్రాలతో పాటు తమిళం,హిందీ చిత్రాలలోకూడ అభినయించాడు.
ప్రపంచ స్థాయి కార్ల కంపెనీ ఫోర్డ్. ఆ కంపెనీ వ్వవస్థాపకుడు హెన్రీ ఫోర్డ్. అతని తనయుడు ఆల్ఫ్రెడ్ ఫోర్డ్. అతనిది రాజా లాంటి జీవితం. కాని అతనికున్న సంపద, పేరు ప్రఖ్యాతులు అతనిని చిరకాలము సంతోషపెట్టలేక పోయాయి. కొత్తదనం కోసం వెతుకులాటలో మావోయిజం, బౌద్ధం ఇలా అన్ని ఇజాలను చూశారు. కానీ అవేవీ ఇతనిని సంతోషపెట్టలేక పోయాయి. అప్పటివరకు భగవద్గీత అంటే తెలియని అతను మొదటిసారిగా అంతర్జాతీయ కృష్ణ చైతన్య సమాజం వ్యవస్థాపకులైన శ్రీ ప్రభు పాదులు వారు రచించిన భగవద్గీతను చదివారు. అందులో శ్రీకృష్ణుని గొప్ప వ్వక్తిగా చిత్రించిన తీరు ఫోర్డ్ ను అమితంగా ఆకట్టుకొన్నది. దాంతో 1975 లో అతను శ్రీకృష్ణుని భక్తుడైపోయాడు. అంతే కాక, హిందువుగా మారి తన పేరును అంబరీషగా మార్చుకున్నాడు. ప్రభుపాదుల వారి సూచనల ప్రకారము మద్యం, మాంసం మానేసి శాకాహారియై తన ఆహారాన్ని తానే వండుకోవడము మొదలెట్టాడు. తన మతమార్పిడికి తల్లి దండ్రులు మొదట్లో అభ్యంతర పెట్టినా చివరికి ఒప్పుకున్నారు.
1980 లో సిడ్నీలో ఇస్కాన్ కార్యక్రమాలలో భాగమైన రథయాత్రలో శ్రీ కృష్ణ తత్వం అలవడిన ఫోర్డ్ పాల్గొన్నారు. ఆ సందర్భంలో పశ్చిమ బెంగాల్ కు చెందిన ప్రవాస భారతీయురాలైన షర్మిల పరిచమయ్యారు. ఆమెకూడ కృష్ణ భక్తురాలు కావడముతో ఇద్దరి అభిప్రాయాలు కలిశాయి. అలా 1983 లో వారి వివాహము జరిగిపోయింది. ఈ దంపతులకు ఇద్దరు అమ్మాయిలు. వారు అమృత, అనీష. పిల్లలు పుట్టాక పోర్డ్ దంపతులు పిల్లలతో సహా ఉత్తర అమెరికాలోని గెయింస్ విల్కి వెళ్ళిపోయారు. ఎందుకంటే అక్కడ ఉత్తర అమెరికాలోకెల్ల అతి పెద్ద శ్రీకృష్ణ మందరిరం ఉంది. అక్కడ వుంటే తమ పిల్లలకు కృష్ణ తత్వం బాగా అలవడుతుందని వారి అభిప్రాయం.
ఫోర్డ్ డెట్రాయిట్‌లో ఒక పెద్ద భవంతిని కట్టించి దాన్ని కృష్ణ మందిరంగా మార్చారు. దాని ప్రారంబోత్సవానికి ఫోర్డ్ తల్లిదండ్రులతో బాటు శ్రీ ప్రభుపాదుల వారు కూడా వచ్చారు. ఆ సందర్భంలో శ్రీ ప్రభుపాదుల వారు ఇస్కాన్ ప్రధాన కేంద్రమైన పశ్చిమ బెంగాల్ లోని మాయాపూర్లో అంతర్జాతీయ స్థాయి దేవాలయాన్ని నిర్మించాలని వున్న తన మనసులోని మాటను ఫోర్డ్‌కి చెప్పారు. ఫోర్డ్ ఆ కోరికను నెరవేర్చాలనుకున్నారు. ఆ కట్టడ నిర్మాణం 2010 లో మొదలెట్టి మూడేండ్లలో పూర్తి చేశారు. 400 కోట్ల అంచనా వ్యయంలో 300 కోట్లు ఫోర్డ్ భరించగా, మిగిలిన 100 కోట్లు దాతల ద్వారా సమకూర్చుకున్నారు.
చంద్రోదయ దేవాలయం, భారతదేశంలోని పశ్చిమ బెంగాల్ రాష్ట్రం, మయాపూర్ లో ఉంది.దీనిని గతంలో మియాపూర్ అని పిలుస్తారు.ఇది బామన్పుకుర్ పొరుగు ప్రాంతం, రెండు నదుల సంగమం వద్ద, నబద్వీప్ ప్రక్కనే ఉంది.ఇక్కడ జలంగి నది జలాలు గంగాతో కలిసిపోతాయి.ఇది కోల్‌కతాకు ఉత్తరాన 130 కిలోమీటర్ల దూరంలో ఉంది. నబద్వీప్తో పాటు, గౌడియా వైష్ణవిజం అనుచరులు దీనిని ఆధ్యాత్మిక ప్రదేశంగా భావిస్తారు.ఇది ప్రపంచంలోనే అతి పెద్ద దేవాలయం. పశ్చిమ బెంగాల్లో వున్న ఈ ఆలయమును నిర్మించింది ఒక పరదేశీయుడు. ఆ వివరాలు తెలిపేదే ఈ కథనం.
ఏడు లక్షల చదరపు అడుగుల విస్తీర్ణంలో నిర్మితమైన ఈ విశాలమైన దేవాలయంతో పాటు ఇక్కడ మూడు వందల మంది కూర్చోడానికి సరిపడేంత వైశాల్యంలో ప్లానెటేరియాన్ని, వైదిక విజ్ఞాన కేంద్రాన్ని నిర్మించారు.
భారతదేశంలో పశ్చిమబెంగాల్ రాష్ట్రంలోని మాయాపూర్ లో ఉంది. ఇస్కాన్ ప్రధాన కేంద్రం శ్రీధామం కూడా ఇక్కడే ఉంది.
1941, జూన్ 5వతేదీ విష్ణు నామసంవత్సరం జ్యేష్ఠ శుద్ధ దశమి నాడు రామచూడమ్మ, వాసుదేవరావు దంపతులకు వనపర్తి జిల్లా, శ్రీరంగాపూర్ గ్రామంలో సూగూరు వెంకటరమారావు జన్మించాడు. ఇతని విద్యాభ్యాసం శ్రీరంగాపురం ప్రాథమిక పాఠశాల, వనపర్తి ఉన్నత పాఠశాలలో నడిచింది. హైదరాబాదు 1958 జూన్ లోనిజాం కాలేజీలో పి.యు.సి, బి.ఏ. చదివాడు. ఉస్మానియా విశ్వవిద్యాలయం ఆర్ట్స్ కళాశాలలో ఎం.ఏ.ఛేశాడు. డా.సి.నారాయణరెడ్డి పర్యవేక్షణలో తెలుగులో సాహిత్యవిమర్శ - అవతరణ వికాసాలు అనే విషయంపై పరిశోధన చేసి 1973లో పి.హెచ్.డి.సాధించాడు. అదే యేడు భారతీయ విద్యాభవన్ నుంచి జర్నలిజంలో డిప్లొమా సంపాదించాడు. అదే యేడు 1973లో పిహెచ్.డి డిగ్రీ రావటం జరిగింది.
1966లో లెక్చరర్‌గా ఉద్యోగం ప్రారంభించి 1976లో రీడర్‌గా,1987లో ప్రొఫెసర్‌గా పదోన్నతి పొందాడు. తెలుగుశాఖ అధ్యక్షుడిగా, బోర్డ్ ఆఫ్ స్టడీస్ డైరెక్టర్‌గా,ఫ్యాకల్టీ ఆఫ్ ఆర్ట్స్ డీన్‌గా వివిధ పదవులు నిర్వహించాడు. కేంద్రీయ విశ్వవిద్యాలయం,కాకతీయ విశ్వవిద్యాలయం,బెనారస్ యూనివర్శిటీ, బెంగళూరు యూనివర్శిటీలకు విజిటింగ్ ప్రొఫెసర్‌గా పనిచేశాడు. సాహితీలోకానికి ఇతను ఆచార్య ఎస్వీ రామారావుగా పరిచితుడు. వివిధ సదస్సులలో పాల్గొని పత్రసమర్పణ గావించాడు. పాఠ్యగ్రంథాల రచన, సంపాదకత్వం మొదలైనవి చేశాడు. పలు సాహిత్య సాంస్కృతిక సంస్థల నిర్వహణలో పాలుపంచుకున్నాడు. 2001 ఏప్రిల్‌లో పదవీవిరమణ చేశాడు.
ఉత్తమ సాహిత్యదార్శనికుడు ఆచార్య ఎస్వీ రామారావు ఎం.ఫిల్, పి.హెచ్.డి. పరిశోధనా పర్యవేక్షకుడిగా కూడా మంచి పేరు సంపాదించుకున్నాడు. ఇతని పర్యవేక్షణలో 19 పి.హెచ్.డి పరిశోధనలు, 15 ఎం.ఫిల్ పరిశోధనలు జరిగాయి.
కుంటిమద్ది శేషశర్మ తండ్రి వేంకటరంగాచార్యులు ఇతని బాల్యంలోనే మరణించడంతో ఇతడు తన తాత కుంటిమద్ది శేషాచార్యుల వద్ద బళ్ళారిలో పెరిగాడు. ఇంటి వద్దనే ప్రాథమిక విద్యనేర్చి వార్డ్‌లా స్కూలులో 3,4 తరగతులు, తర్వాత మునిసిపల్ ఉన్నత పాఠశాలలో ఐదవ తరగతి చదివాడు. తన తాతగారైన కుంటిమద్ది శ్రీనివాసాచార్యుల వద్ద ఎనిమిదేండ్లు సంస్కృత కావ్యాలంకార వ్యాకరణాలను అధ్యయనం చేశాడు. తరువాత మరో 8 సంవత్సరాలు తిరుపతిలోని శ్రీ వేంకటేశ్వర సంస్కృత కళాశాలలో చదివి సాహిత్యశిరోమణి పట్టాను సంపాదించుకున్నాడు. అక్కడ తిరుమల రామచంద్ర, కప్పగంతుల లక్ష్మణశాస్త్రి, రూపావతారం నారాయణ శర్మ, చెలమచర్ల రంగాచార్యులు మొదలైన వారు ఇతని సహాధ్యాయులు. 1938లో తెలుగు విద్వాన్ పరీక్ష ఉత్తీర్ణుడైనాడు.
ఇతని భార్య జయలక్ష్మమ్మ. ఈ దంపతులకు మకరంద, సదానంద, శరదిందు, సుధాసింధు, రంగధామ అనే ఐదుగురు కుమారులు, సౌదామిని, పద్మిని అనే ఇద్దరు కుమార్తెలు కలిగారు. మకరంద బెంగళూరులో ఉద్యోగం చేసి పదవీవిరమణ చేశాడు. రెండవ కుమారుడు సదానంద వాషింగ్టన్ లో డిఫెన్స్ లాబొరేటరీలో సైంటిస్ట్‌గా పనిచేశాడు. అతని భార్య మృణాలిని అంతర్జాతీయ ఖ్యాతిని ఆర్జించిన సుప్రసిద్ధ కూచిపూడి కళాకారిణి. అమెరికాలో కూచిపూడి నృత్యాన్నినేర్పించే కళామండపం అనే సంస్థను నడుపుతున్నది. మూడవ కుమారుడు సహకార రంగంలోను, నాలుగవ కుమారుడు అమెరికాలో టెలికమ్యూనికేషన్ రంగంలోను, ఐదవ కుమారుడు వైద్యుడిగా పనిచేశారు. కుమార్తె సౌదామిని ఉపాధ్యాయినిగా పనిచేస్తున్నది. రెండవ కుమార్తె గృహిణిగా అమెరికాలో ఉంటున్నది.
1937నుండి అనంతపురం జిల్లాలోని ధర్మవరం, కదిరి, ఉరవకొండ, కళ్యాణదుర్గం, పెనుకొండ హైస్కూళ్లలో ఆంధ్ర ఉపాధ్యాయుడుగా పనిచేశాడు. ఉద్యోగం చేస్తూనే వాల్తేరు ఆంధ్ర విశ్వవిద్యాలయం నుండి ఎం.ఎ. చదివాడు. 1959 నుండి 1971 వరకు ధర్మవరం జూనియర్ కళాశాలలో లెక్చరర్‌గా పనిచేశాడు.
ఇతని రచనలు శ్రీసాధన పత్రిక, ఆంధ్రప్రదేశ్, భారతి, సప్తగిరి, నృసింహప్రియ మొదలైన పత్రికలలో ప్రచురితమయ్యాయి. ఆకాశవాణి కడప, అనంతపురం కేంద్రాల నుండి ఇతని ప్రసంగాలు ప్రసారమయ్యాయి.
శ్రీవైష్ణవ సంప్రదాయానికి చెందిన కుంటిమద్ది శేషశర్మ అనంతపురం జిల్లా కవులలో ఎన్నదగినవాడు. ఫిబ్రవరి 28 1913 లో జన్మించాడు.
జిల్లాలో సుజనగర్, రతనగర్, సర్దషహర్, తరంగర్, రాజ్‌గర్, రతన్నగర్, చప్పర్, బిద్సర్, రాజల్దేసర్ మొదలైన ప్రధాన పట్టణాలు ఉన్నాయి. జిల్లాలో తల్చప్పర్ అభయారణ్యం, బ్లాక్‌బక్ అభయారణ్యం పర్యాటక ఆకర్షణలుగా ఉన్నాయి. బ్లాక్‌బాక్ అభయారణ్యంలో 1,680 బ్లాక్‌బక్, వసల పక్షులు ఉన్నాయి. రత్నగర్‌లో పలాటియల్ హవేలీలు ఉన్నాయి. హనుమాన్ ఆలయం, సలసర్ బాలాజీ, సుజనగర్ వద్ద వెంకటేశ్వరాలయం ఉన్నాయి. రాజల్దేసర్ వద్ద భధ్రకాళీ ఆలయం ఉంది. ఇది దేశం అంతటి నుండి శాక్తేయులు భధ్రకాళీని ఆరాధిస్తున్నారు. ఈ ఆలయాన్ని అనంత్ ష్రీ విభూషిత్ దండి స్వామీ జోగేంద్రాశ్రంజీ మహరాజ్ నిర్మించాడు. నవా సమీపంలో ఉన్న నాథ్ ఆలయం, నాథ్ ప్రజలు నివసిస్తున్న రాజ్‌గర్ ప్రజలలో ప్రాబల్యత కలిగి ఉన్నాయి.
చురు జిల్లా, రాజస్థాన్‌ రాష్ట్ర ఉత్తర భూభాగంలో ఉంది. జిల్లాకు ఉత్తర సరిహద్దులో హనుమాన్‌గఢ్ జిల్లా, తూర్పు సరిహద్దులో హర్యానా రాష్ట్రం, ఆగ్నేయ సరిహద్దులో ఝున్‌ఝును జిల్లా, సికార్ జిల్లా దక్షిణ సరిహద్దులో నగౌర్ జిల్లా, పశ్చిమ సరిహద్దులో బికనీర్ జిల్లాలు ఉన్నాయి.
ఈ వంటకం దక్షిణ ఆసియాలో ప్రసిద్ధ దేశాలైన భారతదేశము, శ్రీలంక, నేపాల్, పాకిస్థాన్, బంగ్లాదేశ్ లలో అధిక ప్రాచుర్యం పొందినది. అంతే కాకుండ ఇది కరేబియన్ దేశాలైన థాయ్‌లాండ్, గయానా, సురినాం, జమైకా లలో కూడా ప్రసిద్ధి చెందిన వంటకం. నేపాల్ లో దీనిని "లాల్-మోహన్" అని పిలుస్తారు. దీనిని ప్రధానంగా ఘనరూప పాలతో తయారుచేస్తారు. సాంప్రదాయకంగా దీనిని తాజా పెరుగుతో కూడిన పాలతో కూడా తయారుచేస్తారు. భారతదేశంలో ఘన పాల ఉత్పత్తులను పాలను తక్కువ ఉష్ణం అందించి చాలాసేపు దానిలో ఉన్న నీటిశాతం పూర్తిగా పోవువరకు వేడిచేసి తయారుచేస్తారు. ఈ ఘనాకార పాల ఉత్పత్తిని "ఖోయా" అని పాకిస్థాన్, ఇండియాలలో పిలుస్తారు. ఈ పదార్థాన్ని చిన్న చిన్న గోళాకార ఉండలుగా చేస్తారు. వాటిని అత్యల్ప ఉష్ణోగ్రత వద్ద వేయించి తయారుచేస్తారు. అలా వేగిన ఉండల్నితీసి పాకంలో వెయ్యాలి. పది నిముషాలు అలాగే ఉంచితే పాకం పీల్చుకొని గులాబ్ జాములు తినటానికి రెడీగా ఉంటాయి. ఈ రోజుల్లో "గులాబ్ జామ్‌" మిశ్రమం మార్కెట్ లో అందుబాటులో ఉంది. ఈ వంటకాన్ని శుభకార్యాలలోనూ, పుట్టిన రోజు పార్టీలలోనూ ఉపయోగిస్తారు.
అలా వేగిన ఉండల్నితీసి పాకంలో వెయ్యాలి. పది నిముషాలు అలాగే ఉంచితే పాకం పీల్చుకొని గులాబ్ జాంలు తినటానికి రెడీగా ఉంటాయి.
రుచికరమైన గులాబ్ జామ్ తయారీకి పిండి కలిపేటప్పుడు అందులో కాస్త పన్నీర్ కలిపితే జామూన్‌లు మృదువుగా ఉంటాయి. అలాగే పిండిని కలిపే సమయంలో జీడిపప్పులను పొడిగా కొట్టి కలిపితే రుచితో పాటు వెరైటీగా ఉంటాయి.
"గులాబ్ జామ్" అనే పదం పర్షియా పదమైన , ల నుండి పుట్టినది. దీని అర్థము రోజ్ వాటర్ తో కూడిన దర్వం, ఉర్థూలో , హిందూస్థానిలో , ., అనగా అదే ఆకారం పరిమాణం గల సైజైజియం జంబోలానమ్ అనే పండు అని అర్థము.
ఈయన కొంతకాలం ఎర్నగూడెం తాలూకాలో తెలికిచెర్ల జమీందారు రాజా కాకర్లపూడి వేంకటరమణయ్య ఆశ్రయములో ఉన్నాడు. ఆ జమీందారుగారి వినోదార్థము కవితాగోష్ఠులను, అష్టావధానములను కావించి, 8 ఎకరముల భూవసతిని సన్మానముగా గ్రహించాడు. నర్సాపురములో జరిగిన సభలో "కవిశేఖర" బిరుదమును పొందాడు. 1922 లో ఏలూరులోని గాంధీ ఆంధ్రజాతీయ మహావిద్యాలయములో సంస్కృతాంధ్ర పండితుడిగా చేరినాడు. 1930వ దశకంలో "ఢంకా" అనే పత్రికను నడిపినాడు. 1935 లో మంజువాణీప్రెస్, రామా అండ్ కో, వెంకటరమణ పవరుప్రెస్ మొదలైన ముద్రణాలయములలో గ్రంథపరిశోధనము గావించాడు. 1947 లో సర్ సి.ఆర్.రెడ్డి కాలేజీలో తెలుగుపండితులుగా చేరి పెక్కుమంది శిష్య ప్రశిష్యులను సంపాదించి విశిష్ట భాషాసేవ ఒనర్చాడు.
1921లో ఆయన చదువు మానుకొని సహాయ నిరాకరణోద్యమంలో చేరి గ్రామ గ్రామానికీ పోయి జాతీయగీతాలు రాసి, పాడి, బ్రిటీషువాడికి వ్యతిరేకంగా ఉపన్యాసాలిచ్చి, జనాన్ని మేలుకొలిపాడు!
1930లో గాంధీ గారి పిలుపు విని ఉప్పు సత్యాగహంలోకి దూకి, శ్రీకృష్ణజన్మస్థానాన్ని దర్శించాడు. కోర్టువారు ఆయన్ని, ఏలూరులో బ్రిటీషు జిల్లాజడ్జి గారి ముందు విచారణకి బోనెక్కించారు. అప్పుడు, ఆయన ఆశువుగా చెప్పిన పద్యం.
ఈయన కొవ్వూరులో 1899లో వికారి నామ సంవత్సర భాద్రపద పూర్ణిమ నాడు సీతారామయ్య, వెంకటసుబ్బమ్మలకు మొదటి కుమారునిగా జన్మించాడు. కొవ్వూరు ఆంధ్ర గీర్వాణ విద్యాపీఠంలో, విజయనగరం మహారాజా సంస్కృత కళాశాలలోనూ, సంస్కృతాంధ్రాలను అభ్యసించాడు. ప్రఖ్య సీతారామశాస్త్రి, పురిఘళ్ళ సుబ్రహ్మణ్యశాస్త్రి, తాతా సుబ్బరాయశాస్త్రుల శుష్రూషలో సంస్కృత భాష సాహిత్యపు మెరుగులు దిద్దుకున్నాడు. కల్లూరి వెంకట్రామశాస్త్రి, వజ్ఝల సీతారామ శాస్త్రుల దగ్గిర తెలుగు సాహిత్యంలో ప్రావీణ్యం సంపాదించాడు. వేలూరి శివరామశాస్త్రి గారి అష్టావధానాల ఆకర్షణలో పడి అవధానాలు చేయడం ప్రారంభించాడు.
గరికపాటి మల్లావధాని స్వాతంత్ర్య సమరయోధుడు, కవి, సంస్కృతాంధ్ర పండితుడు. ఆయన కాంగ్రెస్ నేతగా జాతీయోద్యమంలో మహాత్మాగాంధీ స్ఫూర్తితో పాల్గొన్నాడు. ఆయన కవిగా పదుల సంఖ్యలో పుస్తకాలను రచించగా, అంతకుమించి పండితునిగా పరిష్కరించిన గ్రంథాలు ఎక్కువగా ఉన్నాయి.
“మేము చెప్పేది కాస్త కూడా అబద్ధం కాదు. నిజం చెప్పడం అపరాధం అయ్యింది. ఇది మన దురదృష్టం. ఇక అవును, కాదు అనడం ఎందుకు? మీరు చెయ్యవలసిన పని, మీరు చెయ్యండి. ఆపైన మిమ్మలినీ, మమ్మలిని పరీక్షచేసేందుకు దేవుడే ఉన్నాడు,” అని ఆయన చెప్పాడు. జైలు కెళ్ళాడు.
ఇప్పటివరకు 43కు పైగా కథలు వ్రాశాడు. మొట్టమొదటి కథ "న్యాయమెక్కడ? "1960లో కృష్ణాపత్రికలో అచ్చయ్యింది. ఈయన కథలు జూదం , సింగమనేని నారాయణకథలు , అనంతం , సింగమనేని కథలు అనే నాలుగు కథాసంపుటాలుగా వెలువడ్డాయి. సీమకథలు, ఇనుపగజ్జెలతల్లి, తెలుగు కథలు - కథన రీతులు, విశాలాంధ్ర పబ్లిషింగ్ హౌస్ వారి 'తెలుగుకథ' మొదలైన పుస్తకాల సంపాదకత్వం వహించాడు. సంభాషణ పేరుతో ఒక వ్యాస సంపుటిని కూడా వెలువరించాడు. అప్పాజోస్యుల-విష్ణుభొట్ల-కందాళం ఫౌండేషన్ ఈయనకు సాహిత్య సేవామూర్తి జీవితకాల సాధన పురస్కారాన్ని 2013లో అందజేసింది. ఆదర్శాలు - అనుబంధాలు, అనురాగానికి హద్దులు, ఎడారి గులాబీలు అనే నవలలు వ్రాశాడు.
సింగమనేని నారాయణ అనంతపురం జిల్లాకు చెందిన కథారచయిత, విమర్శకుడు. అనంతపురం జిల్లా, బండమీదపల్లిలోని ఓ రైతు కుటుంబంలో జన్మించిన నారాయణ పీయూసీ వరకు అనంతపురంలో చదువుకున్నాడు. తర్వాత తిరుపతిలోని ఓరియంటల్ కళాశాలలో విద్వాన్ చదివాడు. 32 సంవత్సరాలపాటు అనంతపురంలోని వివిధ ప్రభుత్వ పాఠశాలల్లో తెలుగు ఉపాధ్యాయుడిగా పనిచేశాడు. చిన్నతనం నుంచే సాహితీరంగం వైపు ఆకర్షితుడయ్యాడు. 1960 లో తన మొట్టమెదటి కథ రచించాడు. 19 ఏళ్ళ వయసులో మూడు నవలలు రాశాడు. తొలుత కాల్పనిక సాహిత్యంతో మొదలు పెట్టి తర్వాత మార్క్సిజం వైపు ఆకర్షితుడయ్యాడు. రాయలసీమ రచయితల కథలను సంకలనం చేయడంలో కృషి చేశాడు.
సాహితీ రంగంలో ఆయన చేసిన కృషికి గాను 1997 లో ఆంధ్రప్రదేశ్ అభ్యుదయ రచయితల సంఘం వారు ఆయనకు అమరజీవి పులుపుల వెంకటశివయ్య సాహితీ పురస్కారం అందించారు. ఇంకా తెలుగు విశ్వవిద్యాలయం నుంచి సాహితీ పురస్కారం, రాచకొండ రచనా పురస్కారం, పురిపండా అప్పలస్వామి పురస్కారాలను అందుకున్నాడు. 2017 లో ఆంధ్రప్రదేశ్ ప్రభుత్వం ఆయనకు కళారత్న పురస్కారం అందించింది.
సింగమనేని నారాయణ అనంతపురం పట్టణానికి దగ్గరలో వున్న బండమీదపల్లి గ్రామంలోని రైతు ఎస్. రామప్ప, సంజమ్మల కు]] జూన్ 23, 1943లో జన్మించాడు. నారాయణ రామప్ప కు ద్వితీయ పుత్రుడు గా జన్మించాడు.మొదటి నుంచి ఐదవ తరగతి వరకు స్వగ్రామమైన బండమీద పల్లి లోనూ తరువాత విద్యాభ్యాసం కోసం అనంతపురం కు వెళ్ళాడు.
నారాయణకు గోవిందమ్మతో వివాహం జరిగింది. వీరికి ఒక కుమారుడు, ముగ్గురు కుమార్తెలున్నారు. కుమారుడు వ్యాపార రంగంలో స్థిరపడగా, ఇద్దరు కుమార్తెలు ఉపాధ్యాయినులుగా స్థిరపడ్డారు. మరో కుమార్తె గృహిణి. పెద్ద అల్లుడు రామాంజనేయులు మహర్షి అనే కలం పేరుతో రచనలు చేస్తుంటాడు.
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. ప్రాథమిక ఆరోగ్య కేంద్రం, మాతా శిశు సంరక్షణ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
సీతారామాచార్యులుగారి పేరు చెప్పినంతనే శబ్దరత్నాకరము, ప్రౌడ వ్యాకరణము జ్ణప్తికి వచ్చుచుండును. శబ్దరత్నాకరప్రాశస్త్యమును గనిపెట్టి చెన్నపురిలోని దేశభాషాగ్రంధకరణసభ వా రాచార్యులుగారి కైదువేలు సన్మానముగా నిచ్చిరి. నిజమాలోచించినచో నైదులక్ష లిచ్చినను దెలుగువారు వారియప్పు దీర్చుకొనలేరు. "శరీరకష్టమును విత్త నష్టమును నించుకేనియుం బాటింపక" రేలుంబవళ్లు శ్రమించి రచించిన నిఘంటువని నిఘంటుకారులు వ్రాసికొనియేయున్నారు. శబ్దరత్నాకరములోని శబ్దములరూపనిర్ణయము సర్థనిర్ణయము శాస్త్రసమ్మతమైనది. పూర్వ నిఘంటువులకంటె నిది బహువిధముల మేలైనది. అక్షరక్రమముగా రచింపబడిన నిఘంటువులలో నిదిశ్రేష్టము. తెలుగున నీరకమైన నిఘంటువులకు దారితీసినవారు ఎ.డి.కాంబెలు పండితుడు, సి.పి.బ్రౌను పండితుడును. వీరిర్వురు నాంగ్లేయులే. అక్షరక్రమ నిఘంటువులు తెలుగులో వెలయుట కాంగ్లేయులదే యాదిభిక్షము.
తరువాత బరవస్తు చిన్నయసూరిగా రాంధ్రజనసామాన్యమునకందు బాటులో నుండునటు లొక తెనుగుపదముల నిఘంటువును రచింప దలచి పదములు స్రామాణికగ్రంధములనుండి యెత్తివ్రాసికొని యచ్చటచ్చట గొన్నిపదముల కర్థనిర్ణయము చేసికొని యీమహోద్యమము తుద ముట్టకుండగనే పరమపద మలంకరించిరి. వారియనంతరము సీతారామాచార్యులవారు సంస్కృతాంధ్రపదములు తదర్థములు కొన్నిప్రయోగములు చేర్చి శబ్దరత్నాకరము సంధానించిరి. ఇది 1885లో వెలువడినది. శబ్దరత్నాకరము తరువాత 'శ్రీ సూర్యరాయాంధ్ర నిఘంటువు' వెలువడిన విషయము తెలుగువారికి దెలిసినదే.
చిన్నయసూరి వెనుక లాక్షణికులలో సీతారామాచార్యులుగారు ముఖ్యులు. ఈయన సూరికి శిష్యుడ నని వ్రాసికొనలేదు. కాని శిష్యుడైనట్లు జనశ్రుతి. ఆచార్యుల వారు కొండొకచో నిటులనుచున్నారు. "ఫరవస్తు చిన్నయసూరిగారి కాంధ్రమునందును దదుపయుక్త సంస్కృత ప్రాకృతములయందును దలస్పర్శియగు పరిజ్ణానము కలదని వారుచేసిన లక్ష్యలక్షణగ్రంధములే నిరూపించుచున్నవి. మేము వారితో జిరకాలము సావాసము చేసియుంట వారిపాండిత్యము మాకనుభవసిద్ధము." ఇది చూచి వీరి శైష్యోసాధ్యాయిక తెలిసికొన వచ్చును.
ఆచార్యులవారు పండితోత్తముడు సజ్జనాగ్రేసరుడునగు తమ తండ్రిగారికడ విద్యాభ్యాసము చేసిరి. కవితారసథార యథోచితముగ బసినాటనే కలిగినది. అప్పుడు బాలవయోవష్టాకాల వాసస్థానమైన నాగపట్టణములో నున్న సౌందర్యరాజ స్వామిపై శబ్దాలంకారభరితమైన శతక మొకటి రచించిరి. ఈ శతకము శతక కవిచరిత్ర కారులకు దొరికినది. కవిత ప్రాథమికమైనను నిటులు మాధురీభరితముగ నున్నది.
వీరు ద్రవిడదేశ వైష్ణవులు. సీతారామాచార్యుల వారి పేరు వినగానే అందరికీ స్పురించునది. శబ్దరత్నాకరము. అచ్చ తెలుగులో న వెలువడిన గ్రంథం. దీని తర్వాత శ్రీ సూర్యరాయాంధ్ర నిఘంటువు. వీరు చెన్నపురి లోని పాఠశాల నందు1864లొ తెలుగు పండితులుగా ఉద్యొగమారంభించి ప్రథమ పండితులుగా కొనసాగారు.
లేజర్ ప్రింటర్లు : లేజర్ ప్రింటర్ 1960లలో జిరాక్స్ కంపనీచే అభివృద్ధి చేయబడింది, అప్పుడు ఒక కాపీయర్ డ్రమ్ పై చిత్రాలను గీయడానికి లేజర్ ను ఉపయోగించాలనే ఆలోచన మొదట పరిగణించబడి, సిరాజెట్ ప్రింటర్ల కంటే సమర్థవంతంగా ఉన్నందున లేజర్ ప్రింటర్లు ఇప్పటికీ పెద్ద కార్యాలయాల్లో విస్తృతంగా ఉపయోగిస్తున్నారు.
సాలిడ్ ఇంక్ ప్రింటర్లు: సాలిడ్ ఇంక్ ప్రింటర్లు డబ్బు ఆదా చేయడానికి రూపొందించబడిన ప్రత్యేకమైన సిరా సాంకేతికతను ఉపయోగిస్తాయి.
ఎల్ ఈడి ప్రింటర్లు: ఎల్ ఈడి ప్రింటర్‌లు లేజర్ ప్రింటర్‌ల మాదిరిగానే ఉంటాయి కానీ ప్రింట్ డ్రమ్ లేదా బెల్ట్‌పై చిత్రాలను రూపొందించడానికి లేజర్ కాకుండా కాంతి ఉద్గార డయోడ్‌ను ఉపయోగిస్తాయి.
బిజినెస్ ఇంక్ జెట్ ప్రింటర్లు: బిజినెస్ ఇంక్ జెట్ ప్రింటర్లు బిజీగా ఉన్న కార్యాలయ అవసరాలను తీర్చడానికి పెద్ద ఎత్తున ఇంక్జెట్ టెక్నాలజీని ఉపయోగించుకుని, ప్రింటెడ్ అవుట్‌పుట్‌పై ఆధారపడటం, ఇంక్జెట్ ప్రింటర్లు వాటి విశ్వసనీయత, కారణంగా ప్రజాదరణ పొందాయి.
హోమ్ ఇంక్ జెట్ ప్రింటర్లు: హోమ్ ఇంక్ జెట్ ప్రింటర్లు ప్రొఫెషనల్ , డొమెస్టిక్ సెట్టింగ్ ల్లో ఉపయోగించే అత్యంత సాధారణ ప్రింటర్ రకాల్లో ఒకటి. 1950 లలో అభివృద్ధి చేయబడిన ఇంక్ జెట్ ప్రింటింగ్ టెక్నాలజీ వాటి ప్రయోజనాలు, కొద్ది పాటి లోపాల కారణంగా ఇప్పటికి భారీగా ప్రాచుర్యం తో ఉన్నది .
మల్టీఫంక్షన్ ప్రింటర్లు: మల్టీఫంక్షన్ ప్రింటర్లు వీటిని ఆల్ ఇన్ వన్ ప్రింటర్లు అని పిలువబడే మల్టీఫంక్షన్ ప్రింటర్లు గా పిలుస్తారు . వీటిని ప్రింటింగ్, కాపీ, స్కానింగ్, ఫ్యాక్సింగ్ పనులను చేయగల సామర్థ్యాన్ని కలిగి ఉంటాయి.
డాట్ మ్యాట్రిక్స్ ప్రింటర్లు: డాట్ మ్యాట్రిక్స్ ప్రింటర్లు ఇప్పటికీ మార్కెట్లో అందుబాటులో ఉన్న పూర్వ కాలపు ప్రింటర్ల రకం.
3డి ప్రింటర్లు: 3డి ప్రింటర్లు ప్రింటింగ్ టెక్నాలజీ అభివృద్ధి చరిత్రలో ఒకటి, ప్రొఫెషనల్, దేశీయ వినియోగదారులకు 3 డి ప్రింటింగ్ మరింత సరసమైనదిగా మారుతోంది.
ప్రింటుకు కావలసిన విషయాలను పేపరు మీద ముద్రించుకొనుటకు ప్రింటర్‌లను ఉపయోగిస్తాము. ఈ ప్రింట్‌అవుట్ లను శాశ్వత డాక్యుమెంట్లుగా దాచుకోవచ్చు. కంప్యూటర్ ప్రింటర్ సి.పి.యు నుండి వివరాలను తీసుకొని మనకు అర్ధమయ్యే భాషలో ప్రింటు చేస్తుంది. ప్రింటర్ ద్వారా పొందిన కాపీని హార్డ్ కాపీ అని కూడా అంటారు. ప్రింటర్ ద్వారా మనం పొందే రంగును బట్టి ప్రింటర్లు రెండు రకాలు.
కంప్యూటర్ ప్రింటర్ పదమును నిర్వచిస్తే " కంప్యూటర్‌కి సంబంధించిన డాక్యుమెంట్లు లేదా కంప్యూటర్ లో ఉన్న ఇతర సమాచారంను కాగితం కాపీలను ముద్రణ చేసుకోవడానికి కంప్యూటర్‌కు అనుసంధానించే చేయగల ఒక యంత్రం.
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. టి. బి వైద్యశాల గ్రామం నుండి 5 నుండి 10 కి.మీ. దూరంలో ఉంది. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి. పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది.బాలబడి రామగుండంలోను, మాధ్యమిక పాఠశాల అంతర్గాంలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల రామగుండంలో ఉన్నాయి. సమీప వైద్య కళాశాల కరీంనగర్లోను, పాలీటెక్నిక్‌ పొలసలోను, మేనేజిమెంటు కళాశాల రామగుండంలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల రామగుండంలో ఉన్నాయి.
గోయెల్వాడలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
ఇది మండల కేంద్రమైన అంతర్గావ్ నుండి 10 కి. మీ. దూరంలో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లా లోని రామగుండం మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన అంతర్గాం మండలం లోకి చేర్చారు.
కంప్యూటర్ ఆర్కిటెక్చర్ కంప్యూటర్ సాఫ్ట్‌వేర్ ప్రాక్టీస్‌ను నిర్మించడానికి ఆధారం. వాస్తుశిల్పులు నిర్మాణ ప్రాజెక్టుల కోసం డిజైన్ సూత్రాలు, లక్ష్యాలను నిర్దేశించినట్లే, డ్రాయింగ్‌లను గీయడానికి డ్రాఫ్ట్‌మెన్‌లకు ప్రాతిపదికగా పనిచేస్తున్నట్లే, సాఫ్ట్‌వేర్ ఆర్కిటెక్ట్‌లు లేదా సిస్టమ్ ఆర్కిటెక్ట్‌లు సాఫ్ట్‌వేర్ నిర్మాణాన్ని వివిధ వినియోగదారుల అవసరాలను తీర్చగల వాస్తవ సిస్టమ్ డిజైన్ పరిష్కారాలకు ప్రాతిపదికగా పేర్కొంటారు. ప్రయోజనం, థీమ్, పదార్థం, నిర్మాణంతో ఉన్న కనెక్షన్ నుండి, సాఫ్ట్‌వేర్ నిర్మాణాన్ని భవనం నిర్మాణంతో పోల్చవచ్చు. సాఫ్ట్‌వేర్ ఆర్కిటెక్ట్‌కు సాఫ్ట్‌వేర్ ఉత్పత్తుల అధునాతన డిజైన్‌ను అమలు చేయడానికి, నిర్వహించడానికి విస్తృతమైన సాఫ్ట్‌వేర్ థియరీ పరిజ్ఞానం, సంబంధిత అనుభవం ఉండాలి. సాఫ్ట్‌వేర్ వాస్తుశిల్పులు సాఫ్ట్‌వేర్ మాడ్యులారిటీ, గుణకాలు, వినియోగదారు ఇంటర్‌ఫేస్ శైలులు, బాహ్య ఇంటర్ఫేస్ పద్ధతులు, వినూత్న రూపకల్పన లక్షణాలు, ఆబ్జెక్ట్ కార్యకలాపాలు, తర్కం, ఉన్నత-స్థాయి విషయాల ప్రక్రియల మధ్య పరస్పర చర్యను నిర్వచించి, రూపకల్పన చేస్తారు.
సాఫ్ట్వేర్ ఆర్కిటెక్చర్ ఒక సాఫ్ట్వేర్ సిస్టమ్ అధిక స్థాయి నిర్మాణాలను సూచిస్తుంది. ఇది కంప్యూటరు లోని వివిధ భాగముల వివరణాత్మక వివరము. అంటే వివిధ రకములయిన సమాచారములు, ఆజ్ఞలు ఒక విభాగము నుండి వేరొక భాగమునకు ఏ విధంగా ప్రయాణిస్తాయి. ఏ లైన్ల ద్వారా ప్రయాణిస్తాయి, వివిధ భాగముల మధ్య సమన్వయము ఏ విధంగా వుంది, సంభాషణలు ఎలా జరుగుతాయో వివరిస్తుంది.సాఫ్ట్‌వేర్ ఆర్కిటెక్చర్ అనేది సాఫ్ట్‌వేర్ మొత్తం నిర్మాణం, భాగాల నైరూప్య వర్ణన, ఇది పెద్ద-స్థాయి సాఫ్ట్‌వేర్ వ్యవస్థల వివిధ అంశాల రూపకల్పనకు మార్గనిర్దేశం చేస్తుంది.
ప్రతి సాఫ్ట్‌వేర్ ఆర్కిటెక్చర్ సాఫ్ట్‌వేర్ వివిధ అంశాలను వివరించాలి. సాధారణంగా, విభిన్న నమూనాలు లేదా వీక్షణలు ఉపయోగించినట్లయితే ఈ ప్రతి అంశాలు మరింత అర్థమయ్యే విధంగా వివరించబడతాయి. వాటిలో ప్రతి ఒక్కటి ఒకే నిర్మాణం పాక్షిక వర్ణనను కలిగి ఉండటం గమనించాలి, వాటి మధ్య కొంత అతివ్యాప్తి ఉండటం మంచిది. ఎందుకంటే అన్ని అభిప్రాయాలు ఒకదానితో ఒకటి స్థిరంగా ఉండాలి, అవి ఒకే విషయాన్ని వివరిస్తాయి కాబట్టి స్పష్టంగా తెలుస్తుంది.
సాఫ్ట్‌వేర్ ఆర్కిటెక్చర్డైనమిక్ దృష్టి : భాగాలు కాలక్రమేణా ఎలా ప్రవర్తిస్తాయో, అవి ఒకదానితో ఒకటి ఎలా సంకర్షణ చెందుతాయో వివరిస్తుంది.
1960 ల నాటికి, అజ్గర్ డిజ్క్‌స్ట్రా వంటివి సాఫ్ట్‌వేర్ ఆర్కిటెక్చర్ భావనను కలిగి ఉన్నాయి. 1990 ల నుండి, హేతుబద్ధమైన సాఫ్ట్‌వేర్ కార్పొరేషన్, మైక్రోసాఫ్ట్‌లోని సంబంధిత కార్యకలాపాల కారణంగా , సాఫ్ట్‌వేర్ ఆర్కిటెక్చర్ భావన మరింత ప్రాచుర్యం పొందింది.
సాఫ్ట్‌వేర్ వాస్తుశిల్పులు కస్టమర్‌లతో సంభావిత సమస్యలను చర్చిస్తారు, నిర్వాహకులతో విస్తృతమైన డిజైన్ సమస్యలను చర్చిస్తారు, సాఫ్ట్‌వేర్ ఇంజనీర్లతో వినూత్న నిర్మాణ లక్షణాలను చర్చిస్తారు. ప్రోగ్రామర్‌లతో అమలు పద్ధతులు, ప్రదర్శన, శైలి గురించి చర్చిస్తారు.
సాఫ్ట్‌వేర్ ఆర్కిటెక్చర్ అనేది సిస్టమ్ స్కెచ్. సాఫ్ట్‌వేర్ ఆర్కిటెక్చర్ వివరించిన వస్తువులు వ్యవస్థను నేరుగా కలిగి ఉన్న నైరూప్య భాగాలు. వివిధ భాగాల మధ్య కనెక్షన్ స్పష్టంగా, భాగాల మధ్య కమ్యూనికేషన్ వివరణాత్మక వివరణ.
ప్రతి అభివృద్ధి నమూనాకు నిర్మాణాన్ని వివరించడానికి వేరే సంఖ్య, వీక్షణలు లేదా నమూనాలు అవసరం. ఏదేమైనా, ఏదైనా నిర్మాణంలో కనీసం మూడు ఖచ్చితంగా ప్రాథమిక అభిప్రాయాలు ఉన్నాయి: